CELEX: 32020R1291
Language: lt
Date: 2020-09-09 00:00:00
Title: Komisijos įgyvendinimo reglamentas (ES) 2020/1291 2020 m. rugsėjo 9 d. dėl tam tikrų prekių klasifikavimo Kombinuotojoje nomenklatūroje

16.9.2020   
               
               
                  LT
               
               
                  Europos Sąjungos oficialusis leidinys
               
               
                  L 302/17
               
            
         KOMISIJOS ĮGYVENDINIMO REGLAMENTAS (ES) 2020/1291
         2020 m. rugsėjo 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 9 d.
            
               
                  Komisijos vardu
               
               
                  Pirmininko pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Tuščiavidurės stačiakampės dėžutės pavidalo gaminys iš plastikų (vadinamasis jungties korpusas), kurio apytikriai matmenys yra 60 × 190 × 170 mm.
                        Gaminys skirtas naudoti kaip jungties korpusas įvairių rūšių transporto priemonių ir mašinų elektroniniuose valdymo moduliuose elektroniniams kontaktams nuo purvo ir drėgmės fiziškai apsaugoti.
                        Žr. paveikslą  (*1).
                     
                     
                        3926 90 97
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3926, 3926 90 ir 3926 90 97 atitinkančiais prekių aprašymais.
                        Gaminys nepriskirtinas 8536 pozicijai ir nelaikytinas elektros aparatūra, naudojama elektros grandinėms įjungti, išjungti, perjungti ar apsaugoti, taip pat elektros grandinėms prijungti arba sujungti, nes yra tik korpusas ir jame nėra jungčių, kontaktų ar jiems įtaisyti skirtų elementų (taip pat žr. Suderintos sistemos (SS) paaiškinimų 8536 pozicijos paaiškinimų III dalies C punktą).
                        Gaminys nelaikytinas mašinos dalimi, apibrėžta XVI skyriaus 2 pastabos b punkte, nes jis nėra būtinas, kad jungtis ar kontaktas veiktų, o tik gerina jų funkcionalumą. Todėl jis nepriskirtinas 8538 pozicijai ir nelaikytinas dalimi, vien tik arba daugiausia skirta aparatūrai, priskiriamai 8536 pozicijai.
                        Gaminys nelaikytinas 8547 pozicijai priskiriamu elektros aparatų izoliaciniu įtaisu, nes jis nėra specialiai pritaikytas elektrinėms jungtims izoliuoti, o skirtas tik joms apsaugoti (taip pat žr. SS paaiškinimų 8547 pozicijos paaiškinimų A dalį).
                        Todėl gaminys klasifikuotinas pagal medžiagą, iš kurios jis pagamintas (plastiką), laikytinas kitu gaminiu iš plastikų ir jam priskirtinas KN kodas 3926 90 97.
                     
                  
               
            
               (*1)  (*) Paveikslas pateikiamas tik dėl informacijos.